Kronologija »ROJSTVA« DEMOS-a

Ustni dogovor o ustanovitvi Demokratične opozicije Slovenije je bil sklenjen na domačiji Ivana Omana **27. novembra 1989**;

uradni podpis predstavnikov vseh treh strank pa se je zgodil

**4. decembra 1989**, na Sternenovi 8, v Ljubljani (sicer sedežu takratne SDZS).

V imenu **Slovenske demokratične zveze** sta dogovor podpisala Rajko Pirnat in Hubert Požarnik;

v imenu **Slovenskih krščanskih demokratov** Lojze Peterle in Franc Miklavčič;

v imenu **Socialdemokratske zveze Slovenije** (SDZS), (predhodnice zdajšnje SDS) pa Jože Pučnik in Andrej Magajna.

(Slednji – Andrej Magajna - je, na sestanku pred podpisom, tudi predlagal ime »DEMOS«, kar je bilo sprejeto kot poimenovanje nastajajoče demokratične koalicije.)

**Slovenska kmečka zveza** (današnja SLS) je sprva sprejemala le program; Demosu pa se je dejansko pridružila **8. januarja 1990**, skupaj s takratnimi **Zelenimi Slovenije**.

To je tudi datum, ki ga nekateri, poleg 27. novembra 1989 in 4. decembra 1989, zaznamujejo kot dan ustanovitve Demosa.

Februarja 1990 se je Demosu pridružila še **Slovenska obrtniška stranka**;

marca istega leta pa upokojenci, združeni v stranki **Sivi panterji.**

Informacije zbral

(ob 25. obletnici rojstva DEMOS-a)

član predsedstva DEMOS-a: Andrej Magajna